CELEX: 62015TN0759
Language: da
Date: 2015-12-29 00:00:00
Title: Sag T-759/15: Sag anlagt den 29. december 2015 — Fiat Chrysler Finance Europe mod Kommissionen

15.2.2016   
            
            
               DA
            
            
               Den Europæiske Unions Tidende
            
            
               C 59/49
            
         Sag anlagt den 29. december 2015 — Fiat Chrysler Finance Europe mod Kommissionen
   (Sag T-759/15)
   (2016/C 059/57)
   Processprog: engelsk
   
      Parter
   
   
      Sagsøger: Fiat Chrysler Finance Europe (FCFE) (Luxembourg, Luxembourg) (ved solicitor J. Rodriguez og advokaterne M. Engel og G. Maisto)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Annullationssøgsmålet antages til realitetsbehandling.
            
         
               —
            
            
               Artikel 1-4 i Kommissionens afgørelse af 21. oktober 2015 rettet til Storhertugdømmet Luxembourg (»Luxembourg«) i sag SA.38375 (2914/C ex 2014 NN) (»den anfægtede afgørelse«) annulleres.
            
         
               —
            
            
               Europa-Kommissionen tilpligtes at betale FCFE’s omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat fire anbringender.
   
               1.
            
            
               Med det første anbringende gøres gældende, at den anfægtede afgørelse tilsidesætter artikel 107 TEUF, eftersom Kommissionen foretog en fejlagtig anvendelse af begrebet »selektiv fordel« og ikke godtgjorde, at forhåndsaftalen om interne afregningspriser (APA’en) kunne fordreje konkurrencen.
            
         
               2.
            
            
               Med det andet anbringende gøres gældende, at den anfægtede afgørelse tilsidesætter artikel 296, stk. 2, TEUF og begrundelsespligten, idet der ikke redegøres for, hvorledes armslængdeprincippet udledes af EU-retten, eller hvori princippet består, og idet afgørelsens beskrivelse af APA’ens indvirkning på konkurrencen er overfladisk.
            
         
               3.
            
            
               Med det tredje anbringende gøres gældende, at den anfægtede afgørelse tilsidesætter retssikkerhedsprincippet, eftersom Kommissionen nye formulering af armslængdeprincippet medfører fuldstændig usikkerhed og forvirring med hensyn til, hvornår en APA og en hvilken som helst analyse af afregningspriser er i strid med EU-statsstøttereglerne.
            
         
               4.
            
            
               Med det fjerde anbringende gøres gældende, at den anfægtede afgørelse tilsidesætter princippet om beskyttelse af den berettigede forventning, eftersom Kommissionen har skabt en berettiget forventning om, at den i relation til statsstøtte bedømmer aftaler om afregningspriser på grundlag af OECD-retningslinjerne, og at dens pludselige ophør med dette er i strid med princippet om beskyttelse af den berettigede forventning.